Document ID: 32012D0786

KOMISJONI RAKENDUSOTSUS,
13. detsember 2012,
millega muudetakse otsust 2010/221/EL seoses riiklike meetmetega, millega hoitakse ära teatavate veeloomadel esinevate taudide sissetoomine Iirimaa, Soome ja Ühendkuningriigi teatavatesse piirkondadesse
(teatavaks tehtud numbri C(2012) 9295 all)
(EMPs kohaldatav tekst)
(2012/786/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 24. oktoobri 2006. aasta direktiivi 2006/88/EÜ vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta, (1) eriti selle artikli 43 lõiget 2,
ning arvestades järgmist:
(1)
Komisjoni 15. aprilli 2010. aasta otsusega 2010/221/EL, millega kiidetakse heaks riiklikud meetmed, millega piiratakse teatavate vesiviljelusloomadel ja looduslikel veeloomadel esinevate taudide mõju kooskõlas nõukogu direktiivi 2006/88/EÜ artikliga 43, (2) lubatakse teatavatel liikmesriikidel kohaldada kõnealuste loomade partiide suhtes piiranguid, et hoida ära teatavate taudide sissetoomine nende territooriumile, tingimusel et liikmesriigid on kas tõendanud, et nende territoorium või selle teatavad piiritletud alad on asjaomasest taudist vabad, või et nad kohaldavad taudivaba staatuse saamiseks likvideerimis- või seireprogrammi.
(2)
Otsuse 2010/221/EL II lisas on Soome territooriumi mandriosa praegu loetletud alana, kus kohaldatakse bakteriaalse neeruhaiguse suhtes heakskiidetud likvideerimisprogrammi.
(3)
Seega kiidetakse otsusega 2010/221/EL heaks teatavad Soome riiklikud meetmed taudile vastuvõtlikku liiki kuuluvate veeloomade partiide nimetatud aladele toomise suhtes.
(4)
Soome on komisjonile teatanud, et kuigi mitmel alal on edu saavutatud, esineb mõnel alal seni kõnealuse taudi puhanguid. Soome on seepärast taotlenud, et Vesijärvi valgala jäetaks likvideerimisprogrammist välja. II lisa tuleks vastavalt muuta.
(5)
Otsuse 2010/221/EL III lisas on Iirimaa territooriumi üheksa piirkonda praegu loetletud aladena, kus kohaldatakse austrite herpesviiruse 1 μνar (OsHV-1 μνar) heakskiidetud seireprogrammi.
(6)
Iirimaa on teatanud komisjonile viiruse OsHV-1 μνar esinemisest 3. piirkonnas asuvas Drumcliffis, 6. piirkonnas asuvas Shannoni jõe suudmealas ja 9. piirkonnas asuvas Oysterhaveni lahes. Seega tuleks nimetatud piirkondade geograafilist piiritlust otsuse 2010/221/EL III lisas muuta.
(7)
Otsuse 2010/221/EL III lisas on Suurbritannia, Põhja-Iirimaa ja Guernsey territooriumid praegu loetletud aladena, kus kohaldatakse viiruse OsHV-1 μνar heakskiidetud seireprogrammi.
(8)
Ühendkuningriik on teatanud komisjonile viiruse OsHV-1 μνar esinemisest Inglismaal ja Põhja-Iirimaal. Seega tuleks nimetatud territooriumide geograafilist piiritlust otsuse 2010/221/EL III lisas muuta.
(9)
Seega tuleks otsust 2010/221/EL vastavalt muuta.
(10)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2010/221/EL II ja III lisa asendatakse käesoleva otsuse lisas esitatud tekstiga.
Artikkel 2
Käesolev otsus on adresseeritud liikmesriikidele.
Brüssel, 13. detsember 2012

Labels: 3
0
18
6